'Ons is g'n slagoffers' nie
Onderwerp: 'Ons is g'n slagoffers' nie Sun Aug 08, 2010 10:37 pm
'n Greep uit die video van die ontgroening van HK-lede van Villa Bravado.
Die Universiteit van die Vrystaat beplan 'n nuwe kursus in rolprentvervaardiging sodat studente op dié beleërde kampus hul kreatiwiteit "gesond" kan uitleef.
Mnr. Rudi Buys, studentedekaan, het aan Rapport gesê baie mense dink hulle maak 'n grap, maar hulle is "baie ernstig". Die kursus sal deur die kunsdepartement aangebied word.
Dit volg op die tweede opspraakwekkende tuisgemaakte video wat die laaste paar jaar in koshuise hier vervaardig is.
Slegs 'n week ná die vonnisoplegging van die sogenaamde Reitz-vier weens die omstrede video wat hulle gemaak het, het 'n ontgroeningsvideo van die koshuis Villa Bravado die afgelope week weer vir vuurwerk gesorg.
AfriForum, Solidariteit en die VF+ het almal aangedui dat die video, wat toon hoe wit lede van die huiskomitee (HK) ontgroen word, "rassisties" is. Van die organisasies het ook aangedui dat hulle 'n klag by die Menseregtekommissie gaan indien oor die video, nes die geval met die Reitz-walgvideo.
Maar mnr. Theuns du Buisson, een van die "slagoffers" in die video, het aan Rapport gesê dis sommer snert.
"Dan moet hulle alle kerke wat mense grootdoop ook by die Menseregtekommissie verkla. Dis presies dieselfde. Ons is net met water gegooi."
Hy ontken dat hy tydens die ontgroening geskop is. "As hulle iemand wou geskop het, sou dit seker die ou met die AWB-baard gewees het. Dit is net nie waar nie.
"Hoe kan AfriForum, Solidariteit en die VF+ namens ons praat as hulle nog nie eens mét ons gepraat het nie?"
Hy sê die enigste organisasie wat hom al genader het, is die studente-organisasie Sasco, wat vandeesweek die ander organisasies rassiste genoem het.
Twee van die ander "slagoffers", mnre. Wessel Wessels en Jonathan Bosman, het ook aan Rapport gesê hulle is g'n slagoffers nie.
Dié drie is die enigste wit studente wat nog in Villa Bravado bly nadat die sowat 20 wit eerstejaars wat vanjaar ingevolge die universiteit se integrasiebeleid daar geplaas is, uitgetrek het. Die wit HK-lede is deur die universiteit gewerf om daar te gaan bly.
Die "slagoffers" en studente stem saam dat daar geen rassistiese element in die video was nie.
Du Buisson sê die enigste ooreenkoms tussen die Reitz-video en die Villa Bravado-video is dat albei video's is.
Boonop is twee video's van Villa Bravado op Facebook versprei: een waar die wit HK-lede ontgroen is, en een waar die swart HK-lede ontgroen is.
Buys meen ontgroening bly verkeerd, ongeag of die studente meen hulle is slagoffers of nie.
Prof. Jonathan Jansen, rektor, het studente die afgelope week in 'n private vergadering toegespreek. Hy het hulle glo "dom, doof en barbaars" genoem.
Die universiteit het twee prioriteitsoortredings, naamlik ont­groe­ning en rassediskriminasie, geïdentifiseer. Mnr. Chris Nthakeni, die primarius wat die ontgroening gelei het, is uit die koshuis gesit toe die video rugbaar geword het. Hy is intussen hertoegelaat, maar dien nie meer in die HK nie.
Buys het gesê hulle verwag dat die tugproses teen mnr. Paseka Mokoena, die koshuisvader, teen die einde van die week afgehandel sal wees.
Onderwerp: Re: 'Ons is g'n slagoffers' nie Mon Aug 09, 2010 2:34 pm
JIP! EK WONDER WIE HET HULLE "GEBRAIN - WASH"??????
Onderwerp: Re: 'Ons is g'n slagoffers' nie Mon Aug 09, 2010 6:12 pm
Hierdie is tiepies waar ons wittes oppad is as ons nie vinnig wakker word nie. Waar is die gelykhied nou dis reg as hulle dit aan ons doen maar nie as ons dit aan hulle doen nie.
Hierdie gebeur in elke vatset van die lewe met geen uitsondering nie.
Ons nasie het n ruggraatlose skaduwee van ons vorige self geword en bly in die skaduwee net om nog n daggie lager te lewe, want dis better om nog n dag te leef as wat om werklik te lewe.
Hierdie gaan ons nog meer duur te staan kom die aanvalle is nou op alle vronte en ons staar dit net gedwee aan soos n dier wat die lig van n aankomende voertuig bekyk en sallig onbewus van die slag wat oppad is en die laaste lewe van hom neem.